---
# System prepended metadata

title: 蔣夫人發表給廖承志公開信

---

# 蔣夫人發表給廖承志公開信
〔中央社紐約十七日專電〕蔣夫人於十七日發表一封給廖承志的公開信,義正詞嚴,全文如次:
承志世姪：
　　七月廿四日致經國函，已在報章閱及。經國主政，負有對我中華民國賡續之職責，故其一再聲言「不接觸，不談判，不妥協」，乃是表達我中華民國、中華民族及中國國民黨浩然正氣使之然也。
　　余閱及世姪電函，本可一笑置之。但念及五十六七年前事，世姪尙屬稚年，此中眞情肯綮，殊多隔閡。余與令尊仲愷先生及令堂廖夫人，曩昔在廣州大元帥府，得曾相識，嗣後，我總理在平病况阽危，甫值悍匪孫美瑤在臨城劫藍鋼車案後，津浦鐵路中斷，大沽口並已封港，乃祇得與大姊孔夫人繞道買棹先至青島，由膠濟路北上轉平，時逢祁寒，車廂既無煖氣，又無膳食飲料，車上水喉均已冰凍，車到北平前門車站，周身既抖且僵。離滬時卽知途程艱難，甚至何時或可否能如期到達目的地，均難逆料，而所以趕往者，乃與總理之感情，期能有所相助之處，更予二家姊孫夫人精神上之奧援，於此時期中，在鐵獅子胡同，與令堂朝夕相接，其足令余欽佩者，乃令堂對總理之三民主義，救國宏圖，娓娓道來，令余驚訝不已。蓋我國民黨黨人，固知推翻滿清，改革腐陳，大不乏人，但一位從未浸受西方教育之中國女子而能了解西方傳來之民主意識，在五十餘年前實所罕見。余認其爲一位眞正不可多得之三民主義信徒也。
　　再者，令尊仲愷先生乃我黃埔軍校之黨代表，夫黃埔乃我總理因宅心仁恕但經多次澆漓經驗，痛感投機分子之不可恃，決心手創此一培養革命精銳武力之軍校，並將此尙待萌芽之革命軍人魂，交付二人，即是將校長之職，委予先總統，以灌輸革命思想，予黨代表委諸令尊其遴選之審慎，自不待言。觀諸黃埔以後成效，如首先救平陳烱明驍將林虎、洪兆麟後，得統一廣東。接着以北伐進度之神速，令國民革命軍軍譽鵲起，威震全國，猶憶在北伐軍總司令出發前夕，余與孫夫人，大兄子文先生等參加黃埔閱兵典禮，先總統向學生訓話時，再次稱許廖黨代表對本黨之勳猷（此時廖先生已不幸遭兇物故，世姪雖未及冠，已能體會失怙之痛矣。）
　　再次言及仲愷先生對黃埔之貢獻時先總統熱淚盈眶，其眞摯心，形於詞色，聞之者莫不動容，諒今時尙存之當時黃埔學生，必尙能追憶及之。余認爲仲愷先生始終是總理之忠實信徒，眞如世姪所言，爲人應「忠孝兩全」，倘謂仲愷先生乃喬裝爲三民主義及總理之信徒，而實際上乃爲潛伏國民黨內者，則豈非有虧忠貞？若仲愷先生矢心忠貞，則豈非世姪有虧孝道耶？若忠孝皆朒，則廖氏父子二代對歷史豈非茫然自失，將如何作交代耶？此意尙望三思。
　　再者在所謂「文化大革命」鬥臭、鬥垮時期，聞世姪亦被列入鬥爭對象，虎口餘生，亦云不幸之大幸，世姪或正以此認爲聊可自慰。
　　日本讀賣新聞數年前報導，中共中央下令對全國二十九省市，進行歸納總結出一「正式」統計數字，由1九六六年開始，到一九七六年十年之内，被迫害而死者有二千萬人，波及遭殃者至六億人。雲南省、内蒙古等地，有七十二萬七千名幹部遭到迫害，其中三萬四千人被害致死。
　　「北京日報」亦曾報導，北京市政府人員在「文革」中，就有一萬二千人被殺，共黨高層人物，如劉少奇、彭德懷、賀龍等人，均以充軍及飢餓方式迫死，彼等如九泉有知，對大量幹部自相殘殺，豆萁相煎之手段，不知將作何想法？毛澤東老奸巨點，爲其個人之尊榮，使盡屠沽流寇作風，歷史將如何評判？須知嘉興南湖十二共黨首領中之陳公博、周佛海最後雖 自毁個人歷史，均尚能漸悟蘇聯式共 產主義草菅人命，殘暴行爲，正禍及 全國，乃自動脫黨。三十餘年來，大陸生靈塗炭之鉅，尤甚於張獻忠、李自成數十百倍，未知世姪有動于衷乎？昔黃巢磔殺八百萬，聞者莫不咋舌，外人且以其較俄帝伊凡之畜生行爲尤甚。今自共黨在大陸僭政以來，美國時代雜誌卽曾統計遭其殺戮迫害而死者近五千萬生命，以此數額與全世界殺人魔王相比擬，彼等均有遜色，毛變本加厲，確如斯魔名言，「一人死可悲，千萬人死乃一統計。」世姪所道「外人巧言令色」，旨哉斯言，莫非世姪默詆奸邪之媚外乎。
　　相對言之，中華民國開國以還，除袁世凱之卑鄙覬覦野心失敗外，縱軍閥時代，亦莫敢竄改國號，中華民國自國民政府執政以還始終以 國父主義及愛國精神爲基據，從未狎褻諛外，如將彼等巨像高懸全國靈爽式憑，捧爲所宗者，今天有正義感之猶太人尙唾棄其同宗之馬克斯，乃共黨竟奉之爲神明，並以馬列主義爲我中華民族之訓條，此正如郭沫若宣稱「斯太林是我的爸爸」實無恥之尤，足令人作三日嘔。
　　國學大師章太炎爲陳烱明撰墓誌，謂我 總理聯俄容共鑄成大錯，中國共產黨曲解 國父聯合世界上以平等待我民族之要旨，，斷章取義，以 國父容共一詞爲護身符，因此諱言 國父批牘墨跡中曾親批「以時局誠如來書所言，日人眼光遠之人士，皆主結民黨，共維東亞大局；其眼光短少之野心家，則另有肺腑也；現在民黨，係聯日爲態度。」此一批示顯見：
(1)總理睿知，已洞察日本某些野心家將來之企圖；
(2)批示所書「現在」民黨當以聯日爲態度，所言亦卽謂一切依國家之需要而定。聯日聯俄均以當時平等待我爲準繩。當時日本有助我之同情心，故總理乃以革命成功爲先着，再者毋忘黃花崗七十二烈士中，有對中山先生肝胆相照之日本信徒爲我革命而犧牲者。 世姪在萬籟俱寂時，諒亦會自忖一生，波重重，在抗戰前後，若非先總統懷仁念舊，則世姪何能脫囹圄之厄，生命之憂，致尙希冀三次合作，豈非夢囈？又豈不明黃台之瓜不堪三摘之至理耶？
　　此時大陸山頭主義更爲猖獗，貪污普遍，賄賂公行特權階級包庇徇私，萋萋叠聞；「走後門」之爲，也甡甡皆是，是不待言，敏若世姪，抑有思及終生爲蟒螫所利用，隨時領導一更，政策亦變，旦夕爲危，終將不免否？過去毛酋秉權，一日數驚，鬥爭侮辱，酷刑處死，任其擺佈，人權尊嚴，悉數蕩盡，然若能做帚自珍，幡然來歸，以承父志，澹泊改觀，養頤天年，或能予以參加建國工作之機會。倘執迷不醒，他日光復大陸，則諸君仍可冉冉超生，若願欣賞雪竇風光，亦決不必削髮，以淨餘劫，回頭是岸，願捫心自問。款款之誠，書不盡瞭。
　　順祝 安謐。
　　蒋宋美齡 八月十七日
 